Xəmsə əlyazması (М—439)

Xəmsə əlyazması М-439 — Nizami Gəncəvi "Xəmsə"sinin iki poemasından ibrarət olan əlyazması nüsxəsi. Hazırda AMEA Əlyazmalar İnstitutunda saxlanılır.

 Xüsusiyyətləri 
Əlyazmasında "Xəmsə"yə daxil olan "Leyli və Məcnun" və "Yeddi gözəl" poemaları vardır. Əlyazmanın bir çox yerlərində tikmə zamanı düzülüşün pozulması müşahidə edilir. Mətnlər kalliqrafik nəstəliq ilə dörd sütun şəklində yazılmış və müxtəlif rəngli xətlərdən çərçivəyə alınmışdır. Əlyazmasının kağızı Orta Asiya mənşəlidir.

Əlyazmasında Herat miniatür məktəbinə məxsus üç miniatür vardır. Əlyazma mətninin başlanğıcında rəngli divan vardır. Şərq mənşəli üzləməsi qəhvəyi rəngli dəridən hazırlanmış və romb formalı medalyonla bəzədilmişdir. Ölçüləri 14 × 24 sm olan 84 səhifəli əlyazması hicri 1110-cu ildə (1698/1699) hazırlanmışdır.

 İstinadlar 

 Ədəbiyyat 
 Хамсэ // Низами Гянджеви: Краткий справочник / Составитель Дж. В. Каграманов. — Элм, 1979. — С. 92.

Kateqoriya:AMEA Əlyazmalar İnstitutunun kolleksiyası
Kateqoriya:Miniatürlü Azərbaycan əlyazmaları
Kateqoriya:Əlifba sırasına görə miniatürlü əlyazmalar
Kateqoriya:Səfəvi incəsənəti
Kateqoriya:Xəmsə
Kateqoriya:XVII əsr əlyazmaları
Kateqoriya:1602-ci ildə yarananlar